yakhyo/uz-wiki huggingface dataset:
Unplugged

Unplugged — amerikalik qoʻshiqchi Alicia Keysning birinchi jonli albomi. U 2005-yil 7-oktyabrda J Records tomonidan chiqarilgan. Ushbu albom 2005-yil 4-iyulda  Brooklyn Academy of Musicda MTV Unplugged teledasturining bir qismi sifatida yozilgan. Uning tarkibiga Keysning birinchi ikkinchi studiyaviy albomlari (Songs in A Minor (2001) va The Diary of Alicia Keys (2003))dagi qoʻshiqlari kiritilgan.

Unplugged relizidan soʻng, Aksariyat tanqidchilardan ijobiy sharhlar oladi. U AQShning Billboard 200 reytingida yuqori oʻrinlarni egallaydi. Albom birinchi haftada 196 000 nusxada sotilgan. Nirvananing Nyu Yorkdagi MTV Unplugged (1994) albomidan keyingi MTV Unpluggedda eng yuqori oʻrinni olgan albom va Ilk ayol ijodkorning Unplugged albomiga aylandi.
Albom Qoʻshma Shtatlarda bir milliondan ortiq nusxada va butun dunyo boʻylab 1,5 milliondan ortiq nusxada sotilgan. Bundan tashqari, u turli mukofotlarga, jumladan, eng yaxshi R&B albomi uchun Grammy mukofotiga nomzod boʻlgan. Albom tarkibiga ikkita alohida singl (Every Little Bit Hurts va Unbreakable) kiritilgan.

Singllar 
"Unbreakable" 2005-yil 6-sentyabrda Unplugged Albomining bosh singli sifatida chiqariladi. U AQSH Billboard Hot 100 roʻyxatida 34-oʻrinni, Hot R&B/Hip-Hop qoʻshiqlari oʻntaligida toʻrtinchi oʻrinni egalladi. „Unbreakable“ AQSH Billboard Hot 100 roʻyxatida 34-oʻrinni egallagan va AQShning Hot R&B/Hip-Hop qoʻshiqlarida toʻrtinchi oʻrinni egallagan. Albomning DVD-dagi Unplugged versiyasi va Jastin Frensis rejissyorligidagi BET versiyasida ikkita qoʻshiq uchun musiqiy video suratga olinadi. Qoʻshiq „Eng yaxshi ayol R&B vokal ijrosi“ va „Eng yaxshi R&B qoʻshigʻi“ nominatsiyasida Grammy mukofotiga, va „Eng yaxshi R&B/Soul singli — ayol“ uchun Soul Train musiqa mukofotiga, „Eng yaxshi qoʻshiq“ va „Eng yaxshi musiqiy video“ uchun NAACP Image mukofotiga va BMI Urban mukofoti nomzod boʻlgan. „Every Little Bit Hurts“ Brenda Hollowayning xuddi shu nomda ikkinchi va oxirgi singl sifatida 2006-yil 17-yanvarda chiqadi. „Unbreakable“ dan farqli oʻlaroq, u Qoʻshma Shtatlarda ham, xalqaro miqyosda ham birorta chartga kira olmadi. Rejissor Frensis tomonidan qoʻshilgan musiqiy videoning premyerasi 17-yanvar kuni BETʼs 106 & Parkda boʻlib oʻtadi.

Mukofotlar 

|-
! scope="row" rowspan="4"| 2006
| rowspan="4"| Grammy Award
| Eng yaxshi R&B albomi
| Unplugged
| 
| rowspan="4"| 
|-
| Eng yaxshi anʼanaviy R&B vokal ijrosi
| „If I Was Your Woman“
| 
|-
| Eng yaxshi ayol R&B vokal ijrosi
| rowspan="4"| „Unbreakable“
| 
|-
| Eng yaxshi R&B qoʻshigʻi
| 
|-
! scope="row" rowspan="4"| 2006
| rowspan="4"| NAACP Image Award
| Eng yaxshi qoʻshiq
| 
| rowspan="4"| 
|-
| Eng yaxshi qoʻshiq videosi
| 
|-
| Eng yaxshi albom
| Unplugged
| 
|-
| Eng yaxshi ayol qoʻshiqchi
| Alicia Keys
| 
|-
! scope="row"| 2006
| Soul Train Music Award
| Eng yaxshi R&B/Soul singli — ayol
| „Unbreakable“
| 
| 
|-
! scope="row"| 2006
| Edison Award
| DVD International
| Unplugged
| 
| 
|-
! scope="row"| 2007
| BMI Urban Award
| Mukofotga sazovor qoʻshiq
| „Unbreakable“
| 
| 
|}

Treklar roʻyxati

Manbalar 

Amerikalik qoʻshiqchilar
Albomlar
Virginia Holton Admiral

Virginia Holton Admiral yoki Virginia De Niro (1915-yil 4-fevral – 2000-yil 27-iyul) – amerikalik rassom, shoira va aktrisa. U Robert De Nironing onasi edi. U Nyu-Yorkda Hans Hofmann qoʻl ostida rasm chizishni oʻrgangan va uning ishi Peggy Guggenheim kolleksiyasiga kiritilgan.

Hayoti 
Admiral Oregon shtatida tugʻilgan. Maktab oʻqituvchisi Alice Caroline Groman va don savdosi bilan shugʻullanuvchi Donald Admiralning qizi hisoblanadi. Admiral presviterian sifatida katta boʻlgan, ammo keyinchalik balogʻat yoshida ateist boʻlgan. Uning otasi ingliz, fransuz va gollandiyalik, onasi esa nemis millatiga mansub edi. 1920-yilda u ota-onasi va singlisi Eleonora bilan birga Illinoys shtatining Danville shahriga koʻchib oʻtgan. 1930-yilga kelib Virginianing ota-onasi ajrashishdi va u onasi hamda singlisi bilan Kaliforniyaning Berkeley shahriga koʻchib oʻtadi. Berklida onasi maktab oʻqituvchisi boʻldi.

1932-yildan 1935-yilgacha Admiral Ayova shtatining Sidar-Rapids shahridagi Coe kollejida bakalavr darajasini qoʻlga kiritdi. U yerda jurnalistika boʻyicha ixtisoslashgan fakultetda tahsil olgan. Admiral Chikago sanʼat institutida Hans Hofmann qoʻl ostida tahsil olgan. 1938-yilda u Kaliforniyaning Oklend shahridagi Federal sanʼat loyihasida ishladi. [[Berkeley (California)|BerkeleyBerkeleyda yashayotganida, u kampusdan tashqari sanʼat, sotsialistik va adabiy fanlar bilan shugʻullangan. Kaliforniyaning Greenwich shahriga sayohat qilgan vaqti Admiral 1940-yillarda shoir Robert Duncan bilan tanishdi. Duncan bilan u Epitaf jurnalining maxsus sonini chiqardi.

Rassom Admiral Massachusetts shtatining Provincetown shahridagi Hans Hofmanning rasm darslaridan birida izlanuvchan rassom Robert De Niro Sr bilan uchrashdi. Ular 1942-yil dekabrda turmush qurishdi. 1943-yil avgust oyida Virginia boʻlajak aktyor va rejissyor kichik Robert De Niro oʻgʻlini dunyoga keltirdi.

Admiral AQShning Vyetnam urushidagi ishtirokiga qarshi, shuningdek, sanʼatkorlar va kambagʻallarning huquqlari uchun siyosiy harakatlarda faol ishtirok etgan. 1960-yillarda u Nyu-Yorkning SoHo hududida ishlaydigan rassomlar uchun arzon uy-joy olishda muhim rol oʻynagan. Uning ishlari Nyu-Yorkdagi Metropolitan sanʼat muzeyi va Peggy Guggenheim kolleksiyasida saqlanadi.

Adabiyotlar 
Robert Duncan: The Ambassador from Venus, A Biography by Lisa Jarnot; University of California Press, 2012
Untouchable: A Biography of Robert De Niro by Andy Dougan; Da Capo Press, 2003

Manbalar

Tashqi havolalar 
Virginia Admiral papers, (ca.1947-1980)
Virginia Admiral on Ask Art
Gayleen Aiken

Gayleen Aiken (1934-yil 25-mart – 2005-yil) – Vermont shtatining Barre shahrida yashagan amerikalik rassom. U hayoti davomida oʻzining sodda rasmlari uchun tanqidchilarning eʼtirofiga sazovor boʻldi va uning ishlari 1980-yillardan boshlab koʻrgazmali va xalq amaliy sanʼati koʻrgazmalariga kiritilgan. U ar-bryut rassom hisoblanadi.

Hayoti 
Aiken 1934-yil 25-martda Vermont shtatining Barre shahrida tugʻilgan. U yoshlikdan rassom boʻlishga harakat qilgan. 1980-yillarning boshlarida u Vermontdagi Grass Roots Art and Community Effort (GRACE) tomonidan tashkil etilgan koʻrgazmada oʻz asarlari bilan qatnashgan. GRACE koʻrgazma dasturi birinchi marta uning ishini namoyish etgan.

Faoliyati 
Gayleen Aiken koʻpincha hikoya matni va tasvirini, kartondan kesilgan va kitob asarlarini birlashtirgan rasm hamda chizmalar yaratdi. U rangli qalam va yogʻli boʻyoqlardan foydalangan. Uning mavzulari musiqa va cholgʻu asboblari, u oʻsgan katta eski ferma uyi, Vermont fasllari lirikasi, granit sanoati va qishloq hayotini oʻz ichiga olgan. Bu mavzular takrorlanuvchi personajlar, u Raimbilli amakivachchalari deb ataydigan xayoliy katta oila aʼzolari orqali bogʻlangan.

Mukofotlar 
1987-yilda Aiken Vermont Kengashining sanʼat yoʻnalishi boʻyicha stipendiant boʻldi. 1997-yilda Harry B.Abrams ilan birgalikda Rachel Kleinning romani asosida „Moonlight and Music: The Enchanted World of Gayleen Aiken“ filmini chiqardi. Uning asarlari The New York Times, Raw Vision, The Boston Globe, Smithsonian va Folk Art Magazine jurnallarida namoyish etilgan.

Toʻplamlar va koʻrgazmalar 
Aikenning asarlari Smitson Amerika sanʼat muzeyining doimiy toʻplamlariga kiritilgan. Shuningdek, Abby Aldrich Rokfeller xalq sanʼati muzeyi, Amerika xalq sanʼati muzeyi, Nyu-York va Pensilvaniya tasviriy sanʼat muzeyi akademiyasida asarlari mavjud .

Aikenning sanʼati koʻplab koʻrgazmalarda, shu jumladan Linkoln Center Galereyasida, Amerika Vizyoner sanʼat muzeyida va Vermont Granit muzeyida namoyish etilgan.

Uning oʻlimidan keyingi shaxsiy koʻrgazmalari orasida „Kelajakdagi hovlimiz: Gayleen Aiken sanʼati“ koʻrgazmasi tashkil etilgan.

Manbalar

Havolalar 
GRACE Gallery of art works by Gayleen Aiken 
Review: Gayleen Aiken @ SUNDAY in the Brooklyn Rail
http://www.nytimes.com/2013/02/01/arts/design/outsider-art-fair-opens-at-548-west-22nd-street.html?ref=todayspaper&_r=1&
Gayleen Aiken at Luise Ross Gallery 
Article: Raw Vision Magazine
Gertrude Partington Albright

Gertrude Partington Albright (1874-yil 11-sentabr – 1959-yil 7-sentyabr) – portret naqshlari va kubizm tasvirlari bilan Kaliforniya landshaftlari tasvirlagan Britaniyada tugʻilgan amerikalik rassom. U Kaliforniya tasviriy sanʼat maktabida qariyb oʻttiz yil dars bergan.

Oilasi va taʼlim 

Gertrude Partington Albright Angliyaning qirgʻoq boʻyidagi shaharlaridan biri Heyshamda tugʻilgan. Uning otasi John Herbert Evelyn Partington (1843—1999) rassom, onasi Sarah (Mottersxed) Partington edi. Uning olti aka-ukasidan toʻrttasi ham sanʼat sohasida ishlagan, xususan, Blanche yozuvchi boʻlgan, Frances Peralta opera qoʻshiqchisi boʻlgan, John teatr boshqaruvchisi boʻlgan va Richard rassom boʻlgan.

Uning oilasi 1889-yilda AQShga koʻchib oʻtgan va Kaliforniyaning Oklend shahriga joylashgan. 1917-yilda u Oliver Herman Albrightga (Germaniyada tugʻilgan Herman Oliver Albrecht; 1876–1944) turmushga chiqdi, u ham landshaft rassomi edi.

U 1959-yil 7-sentyabrda San-Fransiskoda vafot etdi. Uning hujjatlari Kaliforniya universiteti, Berkeleydagi Bancroft kutubxonasida saqlanadi.

Faoliyati 
U sanʼat boʻyicha dastlabki taʼlimni otasidan olgan va birinchi sanʼat asarini sotganida atigi 16 yoshda edi. Bir muncha vaqt u San-Fransiskoda rassom boʻlib ishlagan, sud zalining eskizlarini tayyorlagan. Keyinchalik illyustrator ham boʻlgan va 1890-yillarning oxirida akademiya Deléclusega oʻqishga kirdi. 1903-yilga kelib, u Parij salonida koʻrgazma qildi.

Oliver Herman Albright bir necha yil chet elda qolib, vaqti-vaqti bilan Kaliforniyaga qaytib bordi. 1912-yilda u Post Streetda rasm va bosmaxonani ochdi. Oʻshanda taniqli rassom boʻlgan Gertrude 1917-yilda Kaliforniya tasviriy sanʼat maktabining oʻqituvchilar jamoasiga qoʻshildi. U yerda rasm va oʻymakorlikdan dars berdi. U 1932-yilda dotsent lavozimiga koʻtarildi va 1946-yilda nafaqaga chiqqunga qadar maktabda qoldi. Uning shogirdlari orasida Victor Arnautoff ham bor edi. U maktab direktorlar kengashida ham faoliyat yuritgan.

Oliver Herman Albrightga koʻpincha portretlar yaratish topshirilgan va uning portret naqshlari mahoratli oʻxshashliklari va aniq, minimal chiziqlari uchun maqtovga sazovor boʻlgan. U, shuningdek, yogʻochga moy boʻyoq bilan chizilgan kubizmga asoslangan post-impressionistik manzaralari bilan ham tanilgan. 1915-yilda Panama-Tinch okeani xalqaro koʻrgazmasida portretlaridan biri uchun bronza medalini qoʻlga kiritgan. Uning ishlari Metropolitan sanʼat muzeyi, Oklend muzeyi va De Yang muzeyi kabi muzeylar kollektsiyalarida saqlanadi.

Manbalar
Mary Abbott

Mary Lee Abbott (1921-yil 27-iyul – 2019-yil 23-avgust) – amerikalik rassom, 1940-yillarning oxiri va 1950-yillarda Nyu-York abstrakt ekspressionistlar maktabining aʼzosi sifatida tanilgan. Uning mavhum va majoziy xarakterdagi asarlariga 1950-yillar davomida Santa-Krus va Gaitiga qilgan sayohati taʼsir qilgan.

Hayotining dastlabki davri 
Abbott Nyu-York shahrida tugʻilgan va u yerda Chapin maktabida oʻqigan. Uning oilasi kelib chiqishi Amerika Qo'shma Shtatlarining ikkinchi prezidenti John Adamsga borib taqaladi. Uning onasi Elizabeth Grinnell shoira va sharhlovchi edi. Uning oilasi yozda Nyu -Yorkdagi Long-aylendda, Sautgemptonda vaqt oʻtkazishardi.

U Nyu-Yorkdagi Sanʼat talabalari ligasida rassom George Groszning shogirdi edi. Rassomning mavzulari eksperimental boʻlib Barnett Newman, Mark Rothko va David Hare bilan birgalikda ishlagan. Keyinchalik Abbott 1930-yillarning oxirida Vashingtondagi Korkoran muzey maktabida (hozirgi Korkoran sanʼat va dizayn maktabi deb nomlanadi) tahsil oldi.

U 1943-yildan 1946-yilgacha rassom Lewis Teague bilan qisqa muddat birga bir oila boʻlib yashagan. Lewis Teague ajralganidan koʻp oʻtmay u biznesmen Tom Clyde bilan oila qurdi. Clyde va Abbott qish vaqtini Santa-Krus va Gaitida oʻtkazardi. Bu yerda u oʻzining rasmlari uchun ilhom manbasi boʻlgan odamlar va landshaftlarni kashf qiladi.

Faoliyati 
Ikkinchi jahon urushidan soʻng, Abbott sanʼat bilan jiddiy shugʻullana boshladi va u Manxettenda yashovchi bir guruh rassomlar jamoasi boʻlgan „Downtown Group“ ga qoʻshildi. 1946-yilda u Manxetten koʻchalaridan birida badiiy studiya ochdi.

1950-yillarda Abbott oʻzi va Nyu-York maktabining birinchi avlod shoirasi Barbara Guest bilan hamkorlik loyihasini boshladi.

2016-yilda uning ishi Denver sanʼat muzeyi tomonidan tashkil etilgan „Abstrakt ekspressionizm ayollari“ koʻrgazmasiga kiritilgan.

U 2019-yil 23-avgust kuni 98 yoshida yurak yetishmovchiligidan vafot etdi.

2023-yilda uning ishi Londondagi Whitechapel galereyasida Action, Gesture, Paint: Women Artists and Global Abstraction 1940-1970 koʻrgazmasiga kiritilgan.

Manbalar

Havolalar 
Mary Abbott on Artnet
Talbert Abrams

Talbert „Ted“ Abrams (1895-yil 17-avgust – 1990-yil 25-avgust) – amerikalik fotograf va aviator.

Manbalar 

1990-yilda vafot etganlar
1895-yilda tugʻilganlar
Olga Albizu Rosaly

Olga Albizu Rosaly (1924-yil 31-may – 2005-yil 30-iyul) – Puerto-Rikoning Ponce shahrida tugʻilgan abstrakt ekspressionist rassom. Albizu Rosaly Puerto-Rikoda abstraktsiya yoʻnalishida ijod qilgan birinchi ayol edi.

Hayoti 
Olga Albizu Rosaly badavlat oilada tugʻilgan va Puerto-Rikoda oʻsgan. Puerto-Rikoda 1943-yildan 1947-yilgacha ispan rassomi Esteban Visente bilan rasm chizishni oʻrgangan. 1946-yilda Puerto-Riko universitetida bakalavr darajasini olgan. 1948-yilda u Nyu-York shahriga koʻchib oʻtadi va sanʼat talabalari ligasida aspirantura bosqichida tahsil ola boshlaydi. U yerda Morris Kantor, Karl Holti va Vatslav Vitlatsil qoʻl ostida tahsil oldi. U Hans Hofman bilan ham oʻqigan va keyinchalik uning shogirdi boʻlgan. Shundan soʻng u Yevropada Parijdagi Grande Chaumière akademiyasida va Florensiyadagi Belle Arti akademiyasida qoʻshimcha tahsil oldi. Keyinchalik, u Vincent van Gogh|Van Gog va Paul Cézanne kabi rassomlar oʻzidan oldin qilganidek, Provansda bir yil rasm chizdi. 1953-yilda u Nyu-Yorkka qaytib keldi.

1957-yilda Albizu zamonaviy Puerto-Riko rassomlarining birinchi keng qamrovli koʻrgazmasida qatnashdi. Albizuning rasmlari 1966-yil 16-iyun kuni Panamerika Ittifoqi koʻrgazmasida namoyish etilgan. Albizu sur’atlari Puerto-Riko, Isroil va AQShda keng koʻlamda namoyish etilgan.

Ijodi 
Uning asarlari turli albomlarning muqovalarida, jumladan Stan Getzning bir qator albomlarida ishlatilgan. Alibizuning ishlari 2013-yilda Smitson Amerika sanʼat muzeyining „Bizning Amerika: Amerika sanʼatida latino mavjudligi“ koʻrgazmasiga kiritilgan va uning „Radiante“ (1967) toʻplamning bir qismi 2017-yilda muzeyga kirishda bir nechta yangi bannerlarda ishlatilgan.

Adabiyotlar 
 Fay Fowlie de Flores. Ponce, Perla del Sur: Una Bibliográfica Anotada. Second Edition. 1997. Ponce, Puerto Rico: Universidad de Puerto Rico en Ponce. p. 56. Item 286. 
 Carmen Teresa Ruiz de Fischler. "Olaga Albizu, Myrna Baez y Luisa Geigel: tres mujeres pioneras en las artes plásticas." Proyecto de recopilación de datos sobre las artes plásticas en Puerto Rico. Homines. Issue 10 (1986-1987) pp. 366–384.

Manbalar

Havolalar 
 Olga Albizu
Shimoliy Makedoniya ommaviy axborot vositalari

Shimoliy Makedoniya ommaviy axborot vositalari – Shimoliy Makedoniyada joylashgan ommaviy axborot vositalarini nazarda tutadi. Televideniye, jurnal va gazetalar reklama, obuna va sotish bilan bogʻliq boshqa daromadlarga bogʻliq boʻlgan davlat va tijorat korporatsiyalari tomonidan boshqariladi. Shimoliy Makedoniya Konstitutsiyasi matbuot va soʻz erkinligini kafolatlaydi. Biroq ular hokimiyat tomonidan xolislik bilan qoʻllab-quvvatlanmaydi. Oʻtish davrini boshdan kechirayotgan mamlakat sifatida Shimoliy Makedoniyaning media tizimi oʻzgarishlar ostida boʻlgan.

Qonunchilik bazasi 
Shimoliy Makedoniya Konstitutsiyasi soʻz erkinligini, maʼlumot olish huquqini va ommaviy axborot uchun institutlar tashkil etishni kafolatlaydi. Shuningdek, u axborotni qabul qilish va uzatish erkinligini kafolatlaydi va senzurani taqiqlaydi. Nihoyat, Konstitutsiya milliy ozchiliklarga oʻz tillarida madaniy ifoda va axborot olish huquqini kafolatlaydi.

„Televideniye faoliyati toʻgʻrisida“gi qonunda konstitutsiyaviy tuzumni zoʻravonlik bilan agʻdarish, harbiy tajovuz yoki milliy, irqiy, gender yoki diniy adovat va murosasizlikni qoʻzgʻatishga qaratilgan mazmundagi, shuningdek, jismoniy, maʼnaviyatga zarar yetkazuvchi koʻrsatuvlar efirga uzatilishiga cheklovlar nazarda tutilgan.

Chop etish vositalari 

Mamlakatdagi eng qadimgi gazeta 1944-yilda tashkil etilgan "Nova Makedonija" gazetasi. 1944-yil 29-oktyabrda uning ilk nashri bosib chiqarilgan. 1994—96-yillarda Nova Makedoniyaning muvaffaqiyatsiz xususiylashtirilishi uning barcha bosma nashrlarining bozordan olib tashlanishiga va keyinchalik WAZning asosiy xorijiy investor sifatida kirib kelishiga olib kelgan. Natijada bosma ommaviy axborot vositalari sektorida kuchli konsentratsiya 2003-yilda 90% boʻlgan. WAZ 2012-yilda oʻz nashrlarini mahalliy investorlarga sotgan holda oʻz faoliyatini toʻxtatgan.

Manbalar 

Ommaviy axborot vositalari
Televideniye
Michael Emerson

Michael Emerson (1954-yil 7-sentyabrda tugʻilgan, Sidar Rapids, Ayova shtati) – amerikalik aktyor. U The Practice teleserialidagi serial qotil Uilyam Xinks, Lost Zep Hindle serialidagi Benjamin Linus rollari bilan mashhur boʻlgan.

Emerson ikki marotaba Primetime Emmy va Saturn mukofotini qoʻlga kiritgan. Shuningdek, U CBS telekanalidagi Evil serialida doktor Leland Taunsend rolini oʻynagan.

Hayoti 
Michael Emerson 1954-yil 7-sentyabrda Ayova shtatining Cedar Rapids shahrida Kerol Hensen va Ronald oilasida tugʻilgan. Emerson yoshligi Ayova shtatining Toledo shahrida oʻtgan.

Emerson 1976-yil Ayova shtatining Des Moies shahridagi Universitetini tamomlagan. Shuningdek, u Des Universitetining teatr dasturining tuzilishini yaxshi koʻrar edi, u talabalardan shou yaratishning barcha bosqichlarida, marjon chiroqlari va qurilish toʻplamlaridan tortib rejissyorlikgacha yordam talab qiladi. „Shahar meni bezovta qildi. Men tinglovlar qayerda oʻtkazilayotganini, ularga qanday kirishni va shunga oʻxshash narsalarni bilmasdim. Shunday qilib, men orzuimni yoʻqotdim va bu yomon belgidir“, dedi Emerson Nyu – Yorkka koʻchib oʻtgandan keyin. 1986 yilda u Florida shtatining Jeksonvill shahriga koʻchib oʻtdi. Emerson mahalliy Jeksonvill teatrida aktyor, rejissyor va sahna yaratuvchisi sifatida ish boshladi. „Koʻp marta tunda teatrda uxladim, shunchaki tanam va ruhimni saqlab qolishga harakat qildim. Ammo bu teatr muhitida yaxshi amaliyot edi. Men bunga qobiliyatim borligini bilib oldim va oʻzimga ishonchliroq boʻldim“, deb esladi Emerson.

Manbalar

Havolalar 

 Rasmiy sayt
XXI asr hind aktyorlari
Amerikalik televideniye aktyorlari
Amerikalik aktyorlar
Alifbo boʻyicha aktyorlar
Alifbo boʻyicha shaxsiyatlar
Yashayotgan insonlar
1954-yilda tugʻilganlar
7-sentyabrda tugʻilganlar
Estoniya milliy futbol terma jamoasi

Estoniya milliy futbol terma jamoasi (eston tilida: Eesti Jalgpallikoondis) – erkaklar xalqaro futbolida Andorra sharafini himoya qiladi. Estoniyada futbol boʻyicha boshqaruv organi boʻlgan Estoniya Futbol Federatsiyasi tomonidan nazorat qilinadi. Milliy terma jamoa FIFAning global yurisdiksiyasi ostida va Yevropada UEFA tomonidan boshqariladi. Milliy terma jamoaning ilk uchrashuvi 1920-yilda Finlyandiyaga qarshi oʻtkazilgan va 6:0 hisobida magʻlubiyatga uchragan. Estoniyalik futbolchilar atigi bir marta Olimpiya oʻyinlarida qatnashgan, 1924-yilda Parijda (Frantsiya) boʻlib oʻtgan Olimpiya oʻyinlarining final turnirida bitta oʻyin oʻtkazishgan. Ular birinchi raundda AQShga 1:0 hisobida magʻlub boʻlishdi. Ikkinchi Jahon urushi paytida, 1940-yilda Estoniya Sovet Ittifoqi tomonidan bosib olindi va 1991-yil avgust oyida mamlakat toʻliq mustaqillikni tiklamaguncha milliy futbol jamoasini qayta tiklash imkoniyati yoʻq edi. 1944 – 1991-yillardagi Sovet istilosi tugaganidan keyin. , Estoniyaning FIFA tomonidan tan olingan birinchi xalqaro oʻyini 1992-yil 3-iyunda Sloveniya bilan boʻlib, oʻz uyida Tallinda 1:1 hisobida durang oʻynagan.

Tarixi 
Estoniyaliklarni futbol oʻyini 20-asrning birinchi yillarida, er hali Rossiya imperiyasining bir qismi boʻlgan vaqtda ingliz dengizchilari tomonidan kiritilgan. Milliy terma jamoa mustaqillik urushidan keyin (1918–1920) tuzilgan. U oʻzining birinchi oʻyinini 1920-yil 17-oktyabrda Finlyandiyaning Xelsinki shahrida oʻtkazdi va 6:0 hisobidagi magʻlubiyat bilan yakunlandi. Oʻyin oʻt ustida boʻlib oʻtdi, bu estoniyaliklar uchun birinchi boʻldi. Estoniya futbol assotsiatsiyasi 1921-yil 14-dekabrda tashkil etilgan va 1923-yilda FIFAga aʼzo boʻlib, Yugoslaviya, Latviya, Polsha, Chexoslovakiya, Turkiya va Urugvayga qoʻshilgan. Estoniya ligasi mavsumi odatda may oyining oxiridan sentyabrgacha davom etadi. 1928-yilda Boltiqboʻyi boʻylab birinchi futbol musobaqasi uchala davlat ishtirokida boʻlib oʻtdi, bu davrda u toʻqqiz marta oʻtkazildi. Ulardan toʻrttasi Latviyada, ikkitasi Estoniyada va uchtasi Litvada oʻtkazildi. Estoniya, ayniqsa, 1938-yilgi turnirda gʻolib chiqqani bilan ajralib turardi. „Kadrioru“ stadionida boʻlib oʻtgan ular va Latviya terma jamoalari oʻrtasidagi hal qiluvchi uchrashuvda 12 000 tomoshabinning 2 ming nafari latviyaliklar boʻldi.

Manbalar 

Yevropa milliy assotsiatsiyasi futbol jamoalari
Jersi shtatidagi ommaviy axborot vositalari

Jersidagi ommaviy axborot vositalari — turli xil aloqa vositalaridan iborat boʻlib, televideniye, radio, gazetalar, jurnallar va Internetga asoslangan veb-saytlardan iborat.

Televideniye 
Jersidagi mahalliy televideniyesi ITV Channel Television (ITV tarmogʻining bir qismi) va BBC Channel Islands (BBC South West xizmati) tomonidan taqdim etiladi. Ularning ikkalasida ham mahalliy eshittirish studiyalari, ishlab chiqarish guruhlari, boshlovchilar va boshqa xodimlar ish faoliyati olib boradi. Koʻpgina boshqa oroldan tashqari stantsiyalar mavjud. Ular asosan Birlashgan Qirollikdagilar bilan bir xil.

Radiosi 
Jersidagi mahalliy radio FMda BBC Radio Jersey va Channel 103 tomonidan efirga uzatiladi. Ikkalasi ham Channel Island DAB mux-da 2021-yil 1-avgustdan beri efirga uzatiladi.

Interneti 
Bailiwick Express – Jersi shtatining yagona onlayn yangilik veb-sayti boʻlib, u tezda yetkazib beriladigan yangiliklarga eʼtibor qaratadi va asosan transport vositalari, ish oʻrinlari va mulklar haqida axborotlar uzatadi.

Jurnallar 
Doimiy jurnallariga Gallery Magazine  (oylik) va The Jersey Life  (oylik) jurnallari kiradi.

Les Nouvelles Chroniques du Don Balleine  – Jèrriaisda har chorakda bir marta chiqadigan adabiy jurnal.

20/20 jurnali – orolning yagona yillik shaxsiy moliya jurnali. Global Assets orolda har chorakda bir marta chiqadigan xalqaro jurnal boʻlib, offshor moliya jurnali ham xuddi shu kompaniya tomonidan ishlab chiqariladi.

Manbalar 

Ommaviy axborot vositalari
Televideniye
Mequitta Ahuja

Mequitta Ahuja (1976-yil) – Maryland shtatining Baltimor shahrida yashovchi, kelib chiqishi afro-amerikalik va janubiy osiyolik boʻlgan zamonaviy amerikalik feminist rassom. Ahuja afsona va qahramonlik mavzularini oʻziga xoslik bilan uygʻunlashtirgan avtoportret asarlarini yaratadi.

Hayotining dastlabki davri 

Mequitta Ahuja Michigan shtatining Grand Rapids shahrida tugʻilgan. Otasi hindistonlik va onasi afro-amerikalik boʻlgan. Ahuja Konnektikutda oq tanlilar jamiyatida oʻsgan va afro-amerikalik jamoalarining madaniyati bilan kam aloqada boʻlgan. Uning shu muhitda tarbiyalanishi ijodida umumiy mavzudir.

Ahuja 1998-yilda Massachusets shtati Amherst shahridagi Hampshire kollejida bakalavr darajasini va 2003-yilda Chikagodagi Illinoys universitetida magistr darajasini oldi. Illinoys universitetida unga rassom Kerri James Marshall ustozlik qildi.

Faoliyati 
2007-yilda Nyu-York shahridagi Ahujaning debyut koʻrgazmasi boʻlib oʻtdi. Ahuja sanʼati avtoportret texnikasi orqali irq, jins va oʻziga xoslik kabi masalalarning ijtimoiy qurilishini oʻrganadi. Oʻz rasmlarini yaratish uchun Ahuja ijro, fotografiya va rasm chizishni oʻz ichiga olgan uch bosqichli jarayonga tayanadi. Ahuja kostyumlar, rekvizitlar va pozalarni oʻz ichiga olgan bir qator koʻrinishlarni ishlab chiqishdan boshlaydi.

Ahuja oʻzining rasmlarini feministik ekanligini takidlaydi. Oʻz ishlarida qatʼiy ayol obrazi mavjudligiga ishora qiladi va shaxsiyat masalalarini koʻrib chiqishda tez-tez afro-amerikalik va janubiy osiyolik ildizlariga murojaat qiladi. Ahujaning asarlari Amerika Qoʻshma Shtatlari, shuningdek, Parij, Bryussel, Berlin, Hindiston, Dubay va Milanda namoyish etilgan. 2010-yilda Ahuja ARTnewsning fevral sonida „Tomosha qilish kerak boʻlgan rassom“ sifatida tanilgan va yillar davomida u oʻz sanʼati uchun koʻplab mukofotlar, jumladan 2011 yilda Tiffany Foundation mukofoti va 2009 yilda Joan Mitchell Grant sovrindori tilga olinadi. 2018-yilda u Guggenheim memorial jamgʻarmasining Guggenheim stipendiyasiga sazovor boʻldi.

Manbalar

Havolalar 
 
https://www.theparisreview.org/blog/2018/06/11/notations/
http://www.tiwani.co.uk/artists/mequitta-ahuja-tiwani-contemporary/
Red Shoes

Red Shoes (koreyscha: 빨강 구두) – Choi Myung-gil, So Yi-hyun va Park Yoon-jae ishtirok etgan 2021-yilgi Janubiy Koreya teleseriali. Serial rejissyor Park Gi Xyon va Xvan Sun Yon tomonidan suratga olingan. Voqealar rivoji sevgi va muvaffaqiyat izlab otasi va ukasini tashlab ketgan yuraksiz onasidan qasos olmoqchi boʻlgan qiz haqida hikoya qiladi. Ushbu dramaning premyerasi KBS2 telekanalida 5-iyul kuni boʻlib oʻtdi va 2021-yil 10-dekabrgacha har ish kuni soat 19:50 da (Janubiy Koreya vaqti bilan) efirga uzatildi.

Syujeti 
Serial voqealari sevgi va muvaffaqiyat izlab otasi va akasini tashlab ketgan yuraksiz onasidan qasos olishga qattiq ishtiyoqi bor Kim Jem-ma atrofida sodir boʻladi.

Choy Myon Gil birinchi muhabbati bilan turmush qurganidan keyin oilasini tashlab ketgan Kim Jem-Maning sovuq yurakli onasi Min Xi Kyonni rolini ijro etadi. Kim Jem-ma otasining oʻlimi bilan bogʻliq sirlarni aniqlashga va qasos olishga intiladi. Yun Gi Sok xotinining xiyonati tufayli sevgiga ishonmaydi, lekin Kim Jem-mani sevib qoladi. Yun Xyon Seok esa Yun Gi Seokning kenja ukasi boʻlib, u erkin qalb sohibi hamda oʻta jozibali bola boʻladi.

Serialning nomini yozuvchi Xvan Sun Yon quyidagicha izohlaydi: "Bosh qahramon ayol eri tomonidan uyidan haydalgan kuni yoshligida bir yigit sovgʻa qilgan „qizil tufli“ni kiyib chiqdi. Qiziga qoldirgan soʻnggi sovgʻasi esa oʻsha „qizil tufli“ning bogʻichi boʻladi. „Qizil tufli“ ona uchun „umid“ boʻlsa, qiz uchun „qasos“ boʻladi".

Rollarda 
 Choi Myung-gil – Min Hee-kyeong rolida
 So Yi-hyun – Kim Jem-ma rolida
 Park Yoon-jae – Yoon Gi-seok rolida
 Shin Jung-yoon – Yoon Hyeon-seok rolida
 Jung Yoo-min – Kwon Hye-bin rolida

Ishlab chiqarilishi

Translatsiyasi 
So Yi Xyun 2021-yilning may oyida qasos olish seriyasida ishtirok etishi tasdiqlangan. U oxirgi marta 2016-yilda KBS telekanalining „Ayollar sirlari“ dramasida koʻrinish bergan edi. Bu uning besh yildan keyingi qaytishi boʻldi. 18-may kuni KBS studiyasida ssenariy oʻqish sessiyasi boʻlib oʻtdi. Ssenariy muallifi hisoblangan Xvang Soon-Young ushbu dramagacha uchta drama, 2013-yil „Ruby Ring“, 2014-yil „Two Mothers“ va 2015-yil „The Great Wives“ serialini yozgan edi. Jung Yoo Min va Park Gi Xyonni film rejissyorligida uchinchi marta birga ishlashlari edi. Ularning oldingi ikkita seriyasi: „Unasked Family“ (2019) va „My Lilac“ (2020) boʻlgan. Birinchi umumiy skript oʻqish sessiyasi 14-iyunda boʻlib oʻtdi.

Suratga olinishi 
16-iyun kuni KBS telekanali filmni suratga olish jarayonlaridan ilk kadrlarni chiqardi. 19-avgust kuni esa teleserial suratga olish joyidan COVID-19 bilan kasallanishning tasdiqlangan holati haqida xabar berildi. Oʻsha odam bilan aloqada boʻlgan aktyor esa karantinga yuborildi.

Mukofotlari

Manbalar
Wedding Anniversary

Wedding Anniversary – hind tilidagi romantik drama filmi boʻlib, Shekhar S Janing rejissyorligi, Kumar V Mahant, Achut Naik va Bharat Shahlarning prodyuserligi ostida suratga olingan. Filmda bosh rollarni Nana Patekar va Mahie Gill ijro etgan. 2017-yil 24-fevralda film premyerasi boʻlib oʻtgan.

Syujeti 
Kahani (Mahi Gill) va uning turmush oʻrtogʻi Nirbxay (Priyanshu Chatterji) oʻzlarining nikoh yilligini Goada nishonlashni rejalashtirishgan edi. Ammo soʻnggi daqiqalardagi kutilmagan voqea tufayli Nirbxay bora olmay qoladi va Kahani yolgʻiz sayohat qilishiga toʻgʻri keladi. U Goada erini kutib oʻtirar ekan, sevimli yozuvchisi Nagarjun (Nana Patekar) tomonidan yozilgan kitobni oʻqish uchun qoʻlga oladi va oradan biroz vaqt oʻtgach eshik qoʻngʻirogʻi jiringlaydi. Eshik qoʻngʻirogʻini bosgan odam esa Nagarjunning oʻzi boʻlib chiqadi. Filmning asosiy voqealari ularning ikkalasi oʻrtasidagi suhbat, Nagarjunning sevgisi va uning asl maʼnosi hamda hayotdagi ahamiyati haqida boʻlib oʻtadi.

Rollarda 

 Nana Patekar – Nagarjun rolida
 Mahi Gill – Kahani rolida
 Priyanshu Chatterjee – Nirbhay rolida
 Sanket Choukse
 Shruti Marathe
 Priya Tandon
 Asma Badar
 Kanika Dang
 Sneha Gupta
 Bhumika Gurung
 Yatin Karyekar
 Asad Khan
 Krishanu
 Abhishek Ray
 Rahul Prakash
 Shanti Bhushan Roy
 Neha Sharma
 Shruti Sharma
 Bhupesh Singh
 Yajuvendra Singh
 Tamara
 Tejan Yadav

Suratga olinishi 
Filmning barcha suratga olish jarayonlari 2015-yilning may va iyun oylarida Goada amalga oshirildi.

Saundtreki 

Film uchun yaratilgan soundtreklarning musiqalari Abhishek Rey tomonidan yozilgan. Soʻzlari esa Abhiruchi va Manvendralarga tegishli boʻlgan. Musiqa huquqlarini Zee Music Company sotib olagan.

Tanqidiy qabul 
The Times of India gazetasi muxbiri Mihir Bhanage filmni zerikarli deb hisobladi va unga 5 balldan 2 ball qoʻydi. U filmga shunday izoh berdi: „Agar hayotingizda sevgi bilan bogʻliq muammolar boʻlsa, nikoh sizga eng yaxshi yechim boʻladi. Filmdagi nikoh yubileyi esa filmda oʻta zerikarli muhit yaratgan“. Scroll muxbiri Nandini Ramnath esa quyidagicha fikr bildirdi: „Wedding Anniversary filmi ajralish haqidagi qaror kabi zerikarli boʻlib oʻtgan“. Glamsham muxbiri Vishal Verma filmga 5 balldan 1 ball berdi va shunday fikr bildirdi: „Wedding Anniversary – bu shunchaki dahshatli film boʻlib, Nana Patekar va Mahie Gill kabi isteʼdodlar bu filmda nima qilishayotgani meni hayratga soldi“.

Manbalar

Havolalar 
 
 

Hind tilidagi filmlar
William W. Bibb

William Wyatt Bibb (2-oktyabr 1781-yil – 10-iyul 1820-yil) – AQShning Jorjiya shtatidan chiqqan, Alabamaning birinchi gubernatori. Alabama gubernatori sifatida 1820-yil 10-iyul kuni vafotiga qadar ishlab kelgan.

Yana qarang 

 Tomas Bibb – Willyamning ukasi

Manbalar 

1820-yilda vafot etganlar
1781-yilda tugʻilganlar
Senatorlar
Oilalar
Za nas s vami

Za nas s vami – rossiyalik rejissyor Andrey Smirnovning tarixiy drama filmi boʻlib, unda Yuliya Snigir, Andrey Smolyakov, Dmitriy Kulichkov va Irina Rozanova kabi aktyor va aktrisalar bosh rollarni ijro etishgan.

Syujeti 
Film voqealari 1952-yil oxiri va 1953-yil boshlarida Moskvada boʻlib oʻtadi. Bosh qahramonlar kvartirada yashovchi hamda antisemitizm va stalinistik terrorning qurboni boʻlgan Petkevichlar oilasining aʼzolari hisoblanadi.

Filmdagi bosh rollardan birining ijrochisi Yuliya Snigir intervyularining birida film haqida quyidagicha fikr bildiradi: „Siz qaygʻuli va ogʻir hikoyaga tayyorlanmasligingiz kerak. Aslida, bu sevgi haqidagi film. Sevgi hayotdagi eng asosiy narsa va u hamma narsaga bardosh berishga imkon yaratadi“.

Rollarda 
 Yuliya Snigir – Dina (Ariadna)
 Andrey Smolyakov – Pyotr Kazimirovich Petkevich, falsafa professori, Dinaning otasi
 Irina Rozanova – Anjelina Fedorovna, Pyotr Kazimirovichning rafiqasi, Dinaning onasi
 Aleksandr Ustyugov – Boris, Dinaning eri
 Aleksandr Kuznetsov – Ivan, davlat xavfsizlik kapitani, Dinaning sevgilisi
 Kseniya Rappoport – Zina Luri, Dinaning hamkasbi va doʻsti
 Leonid Yarmolnik – Dorfman, Petkevichning qoʻshnisi
 Ivan Dobronravov – Oleg Rutkovskiy, aspirant
 Nina Amelina – Raisa
 Dmitriy Kulichkov – Vasiliy, Raisaning eri
 Galina Tyunina – Ester Davydovna, Dorfmanning rafiqasi
 Marina Kleshcheva – Klava, Petkevichning qoʻshnisi
 Evdokia Germanova – Evstolya Dmitrievna, Vasiliyning onasi

Suratga olish ishlari 
Film rejissyori va ssenariy muallifi „Belarusskiy vokzal“ filmi bilan tanilgan sovet kinosining patriarxi Andrey Smirnov boʻlgan.

Bosh rollarni Yuliya Snigir, Andrey Smolyakov, Dmitriy Kulichkov, Irina Rozanova kabi kinoyulduzlar ijro etishgan. Film ssenariysi Snigir tomonidan yozilgan.

Suratga olish ishlari 2022-yilning fevral oyidan may oyigacha Moskva va Torjok shaharlarida boʻlib oʻtgan. Film Marmot-film leybli ostida namoyish etilgan.

Film haiqidagi fikrlar 
Film ProfiCinema veb-sayti bergan maʼlumotlarga koʻra yilning eng koʻp kutilgan filmlari roʻyxatiga kiritildi.

Film matbuotda deyarli faqat ijobiy sharhlarni oldi. „Kino sanʼati“ jurnali muxbiri Yelena Stishova film haqida shunday yozgan: „Rejissyor yana bir bor bizning davrimizning ogʻriqli nuqtasiga urdi“. Valeriy Kichin esa „Film hech narsaga qaramay, qahramonlarga umid berishga qodir boʻlgan sevgining kuchayishi bilan tugaydi“ deb yozgan boʻlsa, Mixail Shukin „Rus ruhi va milliy hayoti uchun ideal metafora“ deb fikr bildirdi. Neytral, ijobiy boʻlmagan sharh faqat „Literaturnaya gazeta“ tomonidan nashr etilgan boʻlib, gazetadagi maqolada jurnalist Aleksandr Kondrashov quyidagicha fikr bildirgan: „Bu yerda hamma narsa muallifning fikriga qoʻshilishimiz uchun oʻylab topilgan“.

Manbalar 

2023-yil filmlari
Andrey Smirnov filmlari
Margarete Bagshaw

Margarete Bagshow (1964-yil 11-noyabr – 2015-yil 19-mart) – oʻzining rasmlari va kulolchilik ishlari bilan tanilgan amerikalik rassom. U Nyu-Meksiko shtatidagi Santa Klara Pueblo K’apovi yoki Khaʼp’oo Owinge shahridagi Teva xalqidan kelib chiqqan.

Hayotining dastlabki davri 
Margarete Bagshow 1964-yil 11-noyabrda tugʻilgan. Rassom Helen Hardin va Pat Terrazasning qizi hamda Santa Klara Pueblo rassomi Pablita Velardening nabirasi edi.

Bagshow Nyu-Meksikoda oʻsgan va umrining koʻp qismini Albukerke va Santa Fe shaharlarida oʻtkazgan. Shuningdek, yosh bolaligida u onasi bilan bir necha yil davomida Kolumbiya va Gvatemalada yashagan.

U 19 yoshida usta Greg Tindel bilan oila qurdi. U 1990-yilgacha ijod qilmagan. Margarete Bagshow ikkinchi farzandiga homilador boʻlganida oʻz asarlarini yaratishni boshlaydi. Rassom sifatida ish boshlaganida turmush oʻrtogʻi Tindel uni oʻz asarlarini boshqalar bilan baham koʻrishga undagan. Bir qator ijobiy baholardan keyin Bagshow rassom sifatidagi faoliyatiga jiddiy yondasha boshlaydi.

Ijodiy faoliyati 
U 2006-yilda Greg Tindel bilan ajrashadi. Keyinchalik ikkinchi marta Dan McGuinness bilan oila quradi va u bilan Amerikaning Virgin orollariga koʻchib oʻtadi. U ISW Studios ovoz yozish va multimedia studiyasining asoschisi hamda hammuassisi edi. Virjiniya orollarida boʻlganida u rasm chizishda davom etdi.

Er-xotin 2009-yilda Nyu-Meksikoga qaytishdi. 2009-yildan 2015-yilgacha er-xotin Nyu-Meksikodagi „Oltin Tong“ galereyasiga egalik qilishgan.

2012-yilda Margarete Bagshow Santa-Fe shahridagi buvisining merosidan hududda tubjoy amerikalik rassomlarga bagʻishlangan Pablita Velarde hind ayollari muzeyiga asos solgan.

2012-yilda Bagshow oʻzining oʻzi, onasi va buvisining tarjimai holini yozgan va nashr etgan. Bagshowning xotiralarida uning erta hayoti, taniqli rassomlar oilasida yashaganligi haqida hikoya qilinadi. Shuningdek, u oʻzining badiiy va biznes hayoti haqida batafsil yozgan.

2015-yilning 19-martida Margarete Bagshow insultdan soʻng 50 yoshida vafot etdi.

Shaxsiy hayoti 
U 1984-yilda Greg Tindelga turmushga chiqdi va birgalikda Forrest Tindel va Helen K.Tindel ismli ikki farzand ko'rdi. Uning qizi rassom. Er-xotin 2006-yilda ajrashishdi.

Uning ikkinchi nikohi Dan McGuinness bilan bo'lgan va ular 2015-yilda vafotigacha birga yashagan.

Manbalar

Havolalar 
Artist's official website & memorial
Margarete Bagshaw profile
Amerikalik ayol rassomlar
Cecilia Alvarez

Cecilia Alvarez (1950-yil 15-aprel) — Amerika Qoʻshma Shtatlari va Lotin Amerikasidagi feminizm, qashshoqlik va atrof-muhit degradatsiyasi mavzularini aks ettiruvchi rasmlari va devoriy rasmlari bilan tanilgan amerikalik chikano rassomi. Alvarezning Las Cuatas Diego kartinasi butun dunyo boʻylab kitoblarda chop etilgan va koʻrgazmalarda namoyish etilgan. Alvarez, shuningdek, Rigoberto Gonsales mualliflik qilgan ikki tilda chop etilgan bolalar uchun „Antonioʻs Card“ kitobi muqovalariga tasvirlar chizgan. Uning ijodi Meksika tasviriy sanʼat muzeyi, Seattle sanʼat muzeyi va Kayzer fondi tomonidan toʻplangan.

Hayoti 
Alvarez Kaliforniya shtatidagi San Diego shahrida tugʻilgan. Uning otasi kubalik va onasi meksikalik edi. Uning sanʼat asarlari turli madaniy va siyosiy sharoitlarda yaratilgan va hayotiy tajribasi asarlarida aks etgan.

Alvarez San-Diego davlat universitetida oʻqishni boshladi, biroq u oʻqishni tugatmadi, chunki u buni kerak emas deb hisoblaydi. Unga meksikalik-amerikalik ayol boʻlgani uchun uning ishi hech qachon „tasviriy sanʼat“ deb hisoblanmasligini aytishgan. Alvarez yigirma uch yoshida kollejni tugatgandan keyin oilasiga moddiy yordam bera boshladi.

1975-yilda Alvarez Vashington shtatiga koʻchib oʻtdi va u yerda oʻz asarlarining koʻp qismini yaratdi.

1978-yildan 1981-yilgacha Sharqiy Vashington universitetida tahsil olgan.

Hozirda u eri va ikki farzandi bilan Vashingtonning Seattle shahrida istiqomat qiladi va ishlaydi.

Faoliyati 
Alvarez asosan rassom boʻlgan, lekin u katta ommaviy sanʼat asarlari ustida ham ishlagan va yoshlar madaniy ongini oshirish uchun devoriy rasmlar yaratgan. Uning asarlarida ayol obrazlarining takror-takror qoʻllanishi rassomlarning onasi va xolasi bilan yaqin munosabatlarini yoʻqotishi bilan bogʻliq hisoblanadi.

Mashhur ishlarI 
 Las Kuatas Diego, 1979-yil
 La Tierra Santa, 1983-yil
 Si Te Puede Pasar a Ti, 1992-yil

Manbalar
Kiyev xalqaro maktabi

Kiyev xalqaro maktabi (; KIS) – Ukrainaning Kiyev shahrida joylashgan xususiy xalqaro maktab. U 1992-yilda ochilgan. Maktab Amerika uslubidagi xalqaro oʻquv dasturiga amal qilgan notijorat kollej-tayyorlash maktablari konsorsiumi boʻlgan Quality Schools International (QSI) aʼzosidir. U CEESA (Markaziy va Sharqiy Yevropa maktablari assotsiatsiyasi)ning hozirgi aʼzosi hamdir. Maktab Ukraina hukumatining roziligi bilan ishlaydi va ingliz tilida PreK – 12-sinf taʼlimini, jumladan, DP International Baccalaureate dasturini hamda Advanced Placement kurslarida oʻqishlikni taklif qiladi. Oʻquv yili avgustdan iyungacha davom etadi.

Oʻquv dasturi 
Oʻquv dasturi oʻrganishda ishlashga asoslangan Mastery Learning yondashuvidan foydalanadi. U Oʻrta shtat kollejlari va maktablari assotsiatsiyasi tomonidan akkreditatsiya qilingan. Shuningdek, muassasa stipendiya shartnomalariga ham ega va A, B, P, D, H baholariga amal qiladi.

Maktab besh tilda (fransuz, nemis, ispan, rus va ukrain) oʻqish imkoniyatini taqdim etadi. Ushbu kurslar maktabning til oʻquv rejasi va ona tili boʻlmagan, shuningdek ona tilida soʻzlashuvchilar uchun IB va AP dasturlari doirasida 6 yoshdan 17 yoshgacha boʻlgan turli darajalarda oʻqishlikni taklif etiladi.

Imkoniyatlari 
Maktabda 24 soatlik qoʻriqlanadigan parkga oʻxshash kampus mavjud. Talabalar kampusi bir necha qismlardan tashkil topgan boʻlib, oʻquv markazi, sensor xonalari, sanʼat, musiqa va texnologiya laboratoriyalari, auditoriya, yopiq suzish havzasi, toqqa chiqadigan devor bilan jihozlangan yopiq sport zallari, fitnes markazi, kafeteriya, snack bar, zamonaviy oʻyin maydonchalari, futbol maydonchalarini oʻz ichiga oladi. Shuningdek, maydon, mini futbol maydoni, ochiq basketbol maydoni va ochiq fitnes maydoni shular jumlasidandir.

Ukrainada urush 
Ukrainadagi urush tufayli Kiyev xalqaro maktabi 2022-yil fevralidan 2023-yil fevraligacha onlayn taʼlimga oʻtgan. 2023-yil 8-fevralda maktab moslashuvchan rejimlarda ishlagan holda kampusni qayta ochgan. 2023-yil avgust oyidan boshlab maktab toʻliq tarzda anʼanaviy taʼlimga qaytgan.

Bitiruvchilar 
Muassasaning bitiruvchi magistratura talabalari dunyoning eng yaxshi universitetlari va kollejlariga, jumladan Garvard universiteti, Yel universiteti, NYU va Stenford universitetiga qabul qilinadi.

Manbalar

Havolalar 

 

Kiyevdagi maktablar
Ukrainadagi xalqaro maktablar
Ukrain maktablari
Maria Alquiar

Maria Alquilar (shuningdek, Barbara Taffet nomi bilan tanilgan; 1928-yil 25-may — 2014-yil 5-iyun) — amerikalik rassom. Uning ishi Smithsonian Amerika sanʼati muzeyida, Chase Manhattan banki, San-Fransisko sanʼat muzeyi va Downey muzeyi toʻplamlarida namoyish etilgan. Sacramentodagi Jennifer Pauls galereyasining asoschisi hisoblanadi.

Hayoti 
Barbara Pincus 1928-yilda Nyu-Yorkda tugʻilgan. Uning otasi ispan, onasi esa rus yahudiylaridan edi. U 1955-yilda Hunter kollejida sanʼat bakalavr darajasini oldi. Barbara Pincus 1949-yilda Frank Taffetga turmushga chiqdi. Taffet 1973-yilda vafot etganida, u ismini Mariya Alquilar deb oʻzgartirdi. 1980-yillardan boshlab Alquilar Kaliforniyaning Santa Kruz va Florida shtatining Mayami shaharlarida yashagan.

Alquilar oʻzining hayotining dastlabki davrini oʻqituvchi va ijtimoiy ishchi sifatida oʻtkazdi. 1970-yilda u Colette Garrison bilan Eski Sacramentoda Jennifer Pauls galereyasini ochgan. Alquilar ekspressionistik va majoziy tasvirlarga eʼtibor qaratdi va Anne Gregory, Ken Little, Joan Moment hamda Mary Warner kabi rassomlarning asarlarini namoyish etdi. Keyinchalik u galereyaning yagona egasi boʻldi va dastlab qaragʻaylar koʻliga, keyin esa Rosevillega koʻchib oʻtganda asarlarni oʻzi bilan olib ketdi. Keyinchalik u Sacramentoga qaytib, Jennifer Pauls galereyasini Solomon galereyasi bilan birlashtirishga qaror qildi.

1986-yilda Alquilar oʻz sanʼatiga eʼtibor qaratish uchun Jennifer Pauls galereyasini sotdi. U yorqin, jonli ranglar va xayolparast tasvirlardan foydalanish bilan mashhur edi. U koʻplab asarlarni yaratdi. U oʻzining keramika rasmlari bilan mashhur boʻlib, ularning aksariyatini Sacramentoda koʻrish mumkin.

2004-yilda u Livermor shahri (Kaliforniya) tomonidan shaharning yangi jamoat kutubxonasi uchun devoriy rasm yaratish vazifasini oladi. 2004-yil oktabr oyida taqdim etilgan 40 000 dollarlik devoriy suratda 11 ta taniqli tarixiy shaxslarning nomlari xato yozilgan edi. U dastlab badiiy litsenziyaga asoslanib, devoriy rasmni tuzatishdan bosh tortdi. Biroq, keyingi yozda imlo xatolarini tuzatish qaytib keldi.

Maria Alquilar 2014-yil 5-iyunda vafot etdi.

Manbalar
Suriya ommaviy axborot vositalari

Suriyadagi ommaviy axborot vositalari — asosan televideniye, radio, internet, kino va bosma nashrlardan iborat. Suriyaning milliy tili arab tili boʻlsa-da, baʼzi nashrlar va eshittirishlar ingliz va fransuz tillarida ham mavjud. Televideniye Suriyada eng mashhur vosita boʻlib, Internet keng qoʻllaniladigan vositaga sifatida mashhur. Barcha mavjud ommaviy axborot vositalaridan tashqari, hukumat Suriyaliklar tashqi manbalardan yoritishni cheklab, nima koʻrishini nazorat qilishga harakat qiladi. Nashrlar va eshittirishlar hukumat aʼzolari tomonidan kuzatilmoqda. Barcha ommaviy axborot vositalari Axborot vazirligi nazorati ostida boshqariladi. 2013-yilgi Axborot vazirligining yoʻl-yoʻriqlarining uchinchi moddasi barcha ommaviy axborot vositalarining maqsadi „Suriyaning Arab sotsialist Baʼas partiyasi va davlat siyosati“ ning ideologik doktrinasiga muvofiq „jahon fikrini oʻrganish“ haqidagi fikrini taqdim etadi.

OAV 
Ommaviy axborot vositalari jurnalistlari senzuraga koʻp uchrashadi. Ommaviy axborot vositalari televideniye, bosma nashr, kino, radio va internet hamda ijtimoiy tarmoqlardan iborat.

Televideniye 
Televideniye va radio uchun bitta asosiy teleradiokompaniya mavjud boʻlib, u Suriya Radio va Televideniye Bosh Tashkiloti (ORTAS) tomonidan bosqariladi. U 1960-yilda tashkil etilgan va Damashqda joylashgan. Kanalda arab, ingliz va fransuz tillarida koʻrsatuvlar efirga uzatiladi. Televideniye Suriyadagi eng mashhur ommaviy axborot vositasidir.

Sunʼiy yoʻldosh kanallari 

 Al Aan TV
 Addounia TV
 Arrai TV
 Cham TV
 Massaya TV
 Lana TV
 Sama TV
 Spacetoon
 Radio va televideniye umumiy tashkiloti
 Nur ash-Shom
 Suriya televideniesi
 Suriya drama TV
 Suriya ta'lim telekanali
 Suriya tibbiy televideniesi
 Suriya yangiliklari kanali
 Talaqie TV

Telekanallari 
 1-kanal (arabcha) 2012-yilda yopilgan.
 2-kanal (sport, oila va sogʻliqni saqlashga qaratilgan boʻlib, shu jumladan mintaqaviy axborotlarni ham uzatishga qaratilgan.) 2012-yilda yopilgan.

Gazetalar 

 Al-Baʼs
 Al-Savra
 Tishrin
 Syria Times (elektron gazeta)
 Al-Vatan
 Baladna
 Al-Iqtisodiya

Matbuot erkinligi 
"Chegara bilmas muxbirlar" tashkiloti 2024-yilgi Matbuot erkinligi indeksida Suriyani dunyoning 180 mamlakati ichida 179-oʻrinda ekanligini bildirishgan. Tashkilot 2022-yil uchun matbuot erkinligi barometrida 1 nafar jurnalist oʻldirilgani, 27 nafar jurnalist va 2 nafar OAV xodimi qamoqqa olingani haqida xabar berishgan.

Manbalar 

Ommaviy axborot vositalari
Telekoʻrsatuvlar
Ocean Eyes

Ocean Eyes — amerikalik qoʻshiqchi Billie Eilishning singli boʻlib, uning „Donʼt Smile at Me“ nomli debyut EP tarkibidagi singl va „Everything, Everything“ (2017) filmining saundtregi sifatida chiqarilgan. Ushbu qoʻshiq Eilishning akasi Finneas O'Connell tomonidan yozilgan va ishlab chiqarilgan. Finneas ushbu qoʻshiqni dastlab oʻzining guruhi uchun yozgan. U qoʻshiqni Eilishga berishining sababi sifatida qoʻshiq Eilishning vokaliga koʻproq mos kelishini aytadi. Qoʻshiq dastlab SoundCloudda 2015-yil 18-noyabrda chiqarilgan, biroq keyinchalik 2016-yil 18-noyabrda Darkroom va Interscope Records tomonidan singl sifatida tijoriy maqsadlarda qayta chiqarilgan.

„Ocean Eyes“ tanqidchilardan ijobiy sharhlar oladi, tanqidchilarning koʻpchiligi kompozitsiya va lirik mazmunni yuqori baholaydi. Qoʻshiq tijoriy jihatdan muvaffaqiyat qozongan. AQShning Billboard Hot 100 roʻyxatida 84-oʻrinni egallagan. U bir nechta mamlakatlar chartlarida eng yaxshi 60 talikka kirgan. Buyuk Britaniyaning Singles Chartida 72-oʻrinni qoʻlga kiritgan. „Ocean Eyes“ Amerika Yozuv Industriyasi Assotsiatsiyasi (RIAA) tomonidan uchta platina sertifikati singari bir nechta sertifikatlarni qoʻlga kiritgan.

Qoʻshiqni targʻib qilish uchun trekka videoklip ishlangan. Unga Megan Thompson rejissyorlik qilgan va 2016-yil 24-martda chiqarilgan. Eilish trekni oʻzining 2019-yilgi "When We All Fall Asleep" gastroli, "Where Do We Go?" va 2022-yildagi "Happier Than Ever" dunyo boʻylab gastrolidagi qoʻshiqlar roʻyxatiga kiritgan. Trek toʻlaligicha Logic stok tovushlari yordamida yaratilgan. Vokal Audio-Technica AT2020 mikrofoni bilan yozilgan.
2017-yilda Teen Vogue nashriga bergan intervyusida Eilish shunday deydi [Finneas] menga dastlab oʻz guruhi uchun yozgan "Ocean Eyes" qoʻshigʻi bilan bilan keldi. U menga ovozim bu qoʻshiqda juda yaxshi eshitiladi deb oʻylaganini aytdi. U menga oʻrgatdi. Biz qoʻshiqni birgalikda gitara chalib kuyladik va menga bu juda yoqdi."

Eilish va uning akasi trekni Diaz eshita olishi uchun SoundCloudga 2015-yil 18-noyabrda yuklashadi. Qoʻshiq bir kechada juda ommalashib ketadi. Eilish keyinchalik jarohat oladi va bu jarohat uning raqs karerasiga nuqta qoʻyadi. Bundan keyin u diqqatini ovoz yozish karerasiga qaratadi.

Tarixi va relizi 
Trekni Eilishning akasi Finneas O'Connell yozgan, va ishlab chiqargan. Finneas „Ocean Eyes“ qoʻshigʻini dastlab oʻzining Slightlys guruhi uchun yozib, prodyuserlik qilgan. Keyinchalik qoʻshiq Eilishning vokaliga koʻproq mos kelishini tushungan. Finneas qoʻshiqni Eilishga uning Revolution Dance Center (Gonolulu prospekti, Los-Anjeles)dagi raqs oʻqituvchisi Fred Diaz xoreografiya uchun qoʻshiq soʻraganida beradi.

Treklar roʻyxati

Xodimlar va ishtirokchilar
"Donʻt Smile at Me"ning layner yozuvlaridan moslashtirilgan.
 Billie Eilish — vokalist
 Finneas O'Connell — prodyuser, Qoʻshiq muallifi
 John Greenham — Aranjirovka

Chartlar

Haftalik chartlar

Yil yakunlari boʻyicha chartlar

Manbalar 

Singllar
Billie Eilish qoʻshiqlari